गुजरात के मुख्यमंत्री नरेन्द्र मोदी शनिदिन आरजेडी अध्यक्ष लालू प्रसाद यादव के फोन करि हुनकर हालचाल पूछलखिन्ह.
 लालू जी शुक्रवार राति के एकटा एक्सीडेंट मे घायल भ गेलाह. मोदी जी फोन करि हुनकर सेहत के बारे मे पूछलखिन्ह आओर जल्दी स्वस्थ होए के कामना कएलखिन्ह.
 राघोपुर. . . वैशाली जाए काल कच्ची दरगाह के पास पीपा पुल पार करैत समय एक्सीडेंट भ गेलन्हि. एहि मे हुनकर गाड़ी के अगिला शीशा टूटि गेलन्हि आओर आगां बैसय के कारण ओ शीशा हिनकर माथ मे समा गेलन्हि.
 हिनका तुरंत एकटा प्राइवेट अस्पताल मे ल जाSक इलाज कराएल गेलन्हि. माथ मे दूटा टांका लगल छन्हि.
 लालूजी के टांका लगौला के बाद अस्पताल सं छुट्टी द देल गेलन्हि.
 लालू जी के घायल होए के खबरि सुनि खुद प्रधानमंत्री सेहो फोन करि हुनकर हालचाल जानलखिन्ह. 